વઘાર માટે એક કઢાઈમાં 2 ટે.સ્પૂન તેલ ઉમેરી ગેસ ઉપર મૂકો. જીરૂં તતડાવીને હિંગ છાંટો. અને 1 ઝીણો સમારેલો કાંદો ઉમેરીને સાંતડવા મૂકો. કાંદો નહીં નાખવો હોય તો ટમેટાં ઝીણા સમારીને વઘારમાં નાખો. થોડીવાર સાંતડીને હળદર, ગરમ મસાલો, ધાણા-જીરૂ તેમજ મરચાં પાવડર ઉમેરીને સાંતડો. બટેટાના ચોરસ ટુકડા કરીને નાખો. ધીમે તાપે વાસણ ઢાંકીને થવા દો. બટેટા થોડા ચઢી જાય એટલે થોડું પાણી ઉમેરો. શાક ઉકળે અને બટેટા ચઢી જાય એટલે ભગત મુઠીયા ઉમેરો. મુઠીયામાંથી 2 થી 3 મુઠીયા તોડીને ગ્રેવીમાં નાખો, એનાથી સ્વાદ વધી જશે. 5-10 મિનિટ શાક ઉકળવા દો. ઝીણી સમારેલી કોથમીર ઉમેરીને ગેસ બંધ કરીને શાક ઉતારી લો.